Na temelju članka 31. stavaka 5. i 7. Zakona o poljoprivrednom zemljištu ("Narodne novine", broj 20/18, 115/18,98/2019 i 57/22), Programa raspolaganja poljoprivrednim zemljištem u vlasništvu Republike Hrvatske za Općinu Brckovljani ("Službeni glasnik ", broj 05/19) na koji je Ministarstvo poljoprivrede dalo suglasnost, KLASA:945-01/20-01/288, URBROJ: 525-07/0172-21-7 od 29. ožujka 2021. godine, prijedloga Odluke o raspisivanju javnog natječaja za zakuppoljoprivrednog zemljišta u vlasništvu Republike Hrvatske na području OpćineBrckovljanina koju je Ministarstvo poljoprivrede dalo suglasnost, KLASA:320-02/22-02/558, URBROJ: 525-06/180-23-4 od 13. travnja 2023. godine, članka 23. Statuta Općine Brckovljani („Službeni glasnik Općine Brckovljani br. 01/18, 02/20, 09/20, 02/21, 04/22) Općinsko vijeće Općine Brckovljani na 17. sjednici, održanoj 04.05.2023. godine donosi

**ODLUKU**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Brckovljani**

**I.**

Raspisuje se javni natječaj za zakup poljoprivrednog zemljišta u vlasništvu države na području Općine Brckovljani u katastarskim općinama Brckovljani, Hrebinec i Prečec, koje je Programom raspolaganja poljoprivrednim zemljištem u vlasništvu Republike Hrvatske na području Općine Brckovljani predviđeno za zakup.

Zemljište koje je predmet javnog natječaja za zakup poljoprivrednog zemljišta u vlasništvu Republike Hrvatske na području Općine Brckovljani navedeno je u tablici 1,. a koja se nalazi u prilogu ove Odluke i čini njezin sastavni dio i daje se na rok od 15/25 godina ovisno o vrsti proizvodnje koju je najpovoljniji ponuditelj naveo u gospodarskom programu.

Zemljište koje je predmet javnog natječaja za zakup poljoprivrednog zemljišta u vlasništvu Republike Hrvatske na području Općine Brckovljani daje se na **rok od 25 godina** s mogućnošću produljenja za isto razdoblje za vrstu proizvodnje za trajne nasade navedenu u gospodarskom programu ponuditelja, odnosno na **rok od 15 godina** s mogućnošću produljenja za isto razdoblje za sve ostale vrste proizvodnje navedene u gospodarskom programu ponuditelja.

**II.**

Općinsko vijeće Općine Brckovljani provest će postupak javnog natječaja prikupljanjem pisanih ponuda.

**III.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).

**IV.**

Tekst javnog natječaja za zakup poljoprivrednog zemljišta objavljuje se na mrežnoj stranici Općine Brckovljani i mrežnoj stranici Ministarstva poljoprivrede u trajanju od 30 dana.

Općina Brckovljani tekst javnog natječaja objavljuje i na oglasnoj ploči.

Pisane ponude se dostavljaju Općini Brckovljani u roku od 30 dana od objave natječaja na oglasnoj ploči i mrežnoj stranici Općine Brckovljani

**VI.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Brckovljani s popisom proizvodno tehnoloških cjelina, nalazi se u prilogu ove Odluke i čini njezin sastavni dio.

**VII.**

Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede.

Nakon dobivanja prethodne suglasnosti Ministarstva Odluku o izboru najpovoljnije ponude za zakup donosi općinsko vijeće Općine Brckovljani na prvoj sjednici općinskog vijeća koja će se održati nakon zaprimanja suglasnosti Ministarstva poljoprivrede.

**VIII.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Brckovljani.

**IX.**

Ova Odluka objavit će se u „Službenom glasniku Općine Brckovljani".

OPĆINSKO VIJEĆE OPĆINE BRCKOVLJANI

KLASA:320-01/23-01/002

URBROJ:238-4-23-1

Brckovljani, 04.05.2023.

Predsjednik Općinskog vijeća

Općine Brckovljani

Stjepan Vinojčić

**Tablica 1.:Na rok od 25/15 godina**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **R.BR.** | **Naziv katastarske općine** | **PTC. Br.** | **Broj katastarske čestice** | **arcBroj katastarske čestice** | **Način uporabe katastarske čestice (katastarska kultura)** | **Način uporabe katastarske čestice (stvarno stanje)** | **Površina (ha)** | **Jedinična zakupnina (kn)** | **Jedinična zakupnina (EUR), fiksni tečaj konverzije 7,53450** | **Početna zakupnina (kn)** | **Početna zakupnina (EUR)** | **Postotak uveć./umanj.** | **Ukupna visina početne zakupnine (kn)** | **Ukupna visina početne zakupnine (EUR)** | **Napomena\_natjecaj** |
| **1** | **2** | **3** | **4** |  | **5** | **6** | **7** | **8** | **9** | **10** | **11** | **12** | **13** | **14** | **15** |
|  |  |  |  |  |  |  |  |  |  | **7\*8** | **7\*9** |  | **10+12** | **11+12** |  |
| 1. | BRCKOVLJANI | **1** | 3822/1 | 3822/1 | ORANICA | ORANICA | 5,1088 | 368 | 48,84 | 1880,04 | 249,51 | 0 | 1880,04 | 249,51 | van GP,PŠ, djelomično koridor pruge, ceste, dalekovoda, plinovoda |
| 2. | BRCKOVLJANI | 3822/1 | 3822/1 | PAŠNJAK | PAŠNJAK | 0,3833 | 179 | 23,76 | 68,61 | 9,11 | 0 | 68,61 | 9,11 | van GP,PŠ, djelomično koridor pruge, ceste, dalekovoda, plinovoda |
| **UKUPNO PTC 1:** | | | | | | | **5,4921** |  |  | **1948,65** | **258,62** |  | **1948,65** | **258,62** |  |
| 3. | BRCKOVLJANI | **2** | 3823/1 | 3823/1 | ORANICA | ORANICA | 0,9374 | 368 | 48,84 | 344,96 | 45,78 | 0 | 344,96 | 45,78 | van GP, koridor dalekovoda |
| 4. | BRCKOVLJANI | **3** | 3823/2 | 3823/2 | ORANICA | ORANICA | 0,8548 | 368 | 48,84 | 314,57 | 41,75 | 0 | 314,57 | 41,75 | van GP, koridor ceste |
| 5. | BRCKOVLJANI | **4** | 3864 | 3864 | ORANICA | ORANICA | 4,6839 | 368 | 48,84 | 1723,68 | 228,76 | 0 | 1723,68 | 228,76 | van GP, dio u koridoru pruge |
| 6. | BRCKOVLJANI | **5** | 72 | 72 | ORANICA | ORANICA | 1,4901 | 368 | 48,84 | 548,36 | 72,78 | 0 | 548,36 | 72,78 | van GP |
| 7. | BRCKOVLJANI | 75 | 75 | ORANICA | ORANICA | 0,6943 | 368 | 48,84 | 255,50 | 33,91 | 0 | 255,50 | 33,91 | van GP |
| **UKUPNO PTC 5:** | | | | | | | **2,1844** |  |  | **803,86** | **106,69** |  | **803,86** | **106,69** |  |
| 8. | HREBINEC | **6** | dio 204 | 204 | ORANICA | ORANICA | 2,3979 | 368 | 48,84 | 882,43 | 117,11 | 0 | 882,43 | 117,11 | van GP. U PRILOGU NATJEČAJA NALAZI SE GEODETSKA SKICA KOJA PRIKAZUJE RASPISANI DIO K.Č. |
| 9. | HREBINEC | **7** | dio 204 | 204 | ORANICA | ORANICA | 18,4078 | 368 | 48,84 | 6774,07 | 899,04 | 0 | 6774,07 | 899,04 | van GP. U PRILOGU NATJEČAJA NALAZI SE GEODETSKA SKICA KOJA PRIKAZUJE RASPISANI DIO K.Č. |
| 10. | PREČEC | **8** | 8 | 8 | ORANICA | ORANICA | 6,2461 | 363 | 48,18 | 2267,33 | 300,94 | 0 | 2267,33 | 300,94 | izvan GP |

Sveukupna površina u natječaju za zakup na rok od 25/15 godina u **ha**: 41,2044 ha

Sveukupna početna zakupnina u natječaju za zakup na rok od 25/15 godina natječaju u kn/EUR: 15.059,55**kn** / 1.998,69**EUR**